**Røa, september 2007**

**Kjære beboer/husstand**

**Meningsmåling i forbindelse med trafikksituasjonen i ”enklaven” mellom Sørkedalsveien og Griniveien.**

Røa Vel gjennomfører i disse dager en meningsmåling i området mellom Sørkedalsveien og Griniveien. Målet for meningsmålingen er å kartlegge beboernes erfaringer og synspunkter rundt sperringen, samt trafikksikkerheten i området. Resultatet av undersøkelsen vil bli offentliggjort og nyttet i det videre arbeidet for å sikre et godt nærmiljø.

Veiene som vil bli inkludert i undersøkelsen (avgrenset av Sørkedalsveien, Griniveien og Lysakerelven) er: Ankerveien, Bjerkebakken, Ekraveien, Gravdalsveien, Golfstubben, Linhusveien, Nordengveien, Nordengstubben, Røahellinga, Røa Terrasse, Røatoppen, Snargangen, Sørsletta og Trettebakken.

Målingen gjøres i regi av Røa Vel i forståelse med Bydelen i løpet av september 2007.

I ukene som kommer vil intervjuere gå rundt til samtlige husstander i området. Spørrekorpset vil bestå av ungdommer over 18 år. Vi oppfordrer likevel alle beboere som har mulighet til det om å fylle ut spørreskjemaet elektronisk på nett, via Røa Vels hjemmeside[**www.roa-vel.no**](http://www.roa-vel.no/). Her vil du også kunne finne mer informasjon rundt selve saken; formål, historikk samt trafikkmålinger før og etter innføring av sperringer.

Noen av dere har allerede blitt besøkt av representanter fra Røa Vel under en prøvespørrerunde. Svarene er registrert og vil bli benyttet. Imidlertid har vi i ettertid lagt til 3 spørsmål i skjemaet siden den gang, og ser gjerne at også dere tar dere tid til å legge inn nye svar på nettet.

**Her er spørsmålene du vil bli stilt i tillegg til noen få demografiske spørsmål:**

1. Sperring av gater mot Griniveien medfører stor ulempe for meg/oss i det daglige

(Helt uenig - delvis uenig - verken enig eller uenig - delvis enig - helt enig)

2. Sperring av gater mot Griniveien er avgjørende for å sikre skoleveien i området

(Helt uenig - delvis uenig - verken enig eller uenig - delvis enig - helt enig)

3. Sperring av gater mot Griniveien er avgjørende for å sikre et trygt nærmiljø for alle

(Helt uenig - delvis uenig - verken enig eller uenig - delvis enig - helt enig)

4. Jeg ønsker at Røa Vel skal jobbe for en ny løsning der inn- og utkjøring fra både Griniveien og Sørkedalsveien er mulig for beboere (ikke gjennomkjøring)

(Helt uenig - delvis uenig - verken enig eller uenig - delvis enig - helt enig)

5. Jeg ville vært villig til å betale for en eventuell bomordning

(Helt uenig - delvis uenig - verken enig eller uenig - delvis enig - helt enig)

6. Jeg ønsker at Røa Vel skal jobbe for fortsatt full sperring av gatene mot Griniveien, slik ordningen er i dag

(Helt uenig - delvis uenig - verken enig eller uenig - delvis enig - helt enig)

7. Jeg ønsker at Røa Vel skal jobbe for en løsning der man bruker skilting "Ingen gjennomkjøring" og ikke sperring, slik ordningen i en periode har vært tidligere.

(Helt uenig - delvis uenig - verken enig eller uenig - delvis enig - helt enig)

Vi håper på full oppslutning om initiativet fra din husstand.

Med vennlig hilsen

Styret i Røa Vel